शाह

शाह (फ़ारसी: شاه‎‎, अंग्रेज़ी: shah) ईरान, मध्य एशिया और भारतीय उपमहाद्वीप में 'राजा' के लिए प्रयोग होने वाला एक और शब्द है। यह फ़ारसी भाषा से लिया गया है , शाह का अर्थ बहुत बड़ा होता है यानि जो जनता में सबसे बड़ा हो वो शाह अर्थात (राजा) । शाह जाति के लोग ज्यादातर एशिया में निवास करते है। भारत , पाकिस्तान, अफगानिस्तान , ईरान और नेपाल में भी शाह उपनाम वाले निवासी मिल जायेंगे। भारत के उत्तरप्रदेश के मकनपुर में मदार शाह की दरगाह है कहते है मदार शाह ने इस्लाम धर्म का प्रचार सारे भारतवर्ष में किया जिन लोगों ने हजरत मदार शाह के द्वारा इस्लाम धर्म अपनाया उन्हें शाह उपनाम मिला । इस लेख के लेखक --जावेद शाह खजराना-- भी मदार शाह के वंश से ताल्लुक रखते है । पुरानी फ़ारसी में इसका रूप 'ख़्शायथ़ीय​' (xšathiya) था।

शाह उपनाम राजवंश और सूफी-संतों की उपाधि

एशिया के ज्यादातर राजवंश शाह उपनाम लगाते है जैसे ईरान का राजशाही वंश हो या अफगानिस्तान का राजवंश या फिर हिंदुस्तान के समस्त दिल्ली सल्तनत के सुल्तान और बादशाह । दिल्ली पर हुकूमत करने वाले समस्त राजवंश चाहे वो गुलाम वंश हो , या फिर ख़िलज़ी , तुगकक हो या फिर सैयद , लोधी हो या फिर मुगल इनके बीच मे जिस राजवंश ने इंट्री मारी वो सूरी राजवंश था इन सभी राजवंश में एक बात समान रूप से उल्लेखनीय रही कि तुर्की अफगानी पठान और मुगल होने पर भी इन महान सम्राटों ने अपने नाम में शाह उवनाम लगाया। तो देखा आने शाह उपनाम की कितनी विशेषता है ।
सभी वंश के बादशाहों ने आने नाम के साथ शाह उपनाम लगाया। भारत के पड़ोसी देश नेपाल में भी शाह राजवंश था। मुगलों के दौर में जिन रियासतों ने खुद को स्वतंत्र माना और नवाब की उपाधि धारण की उन हुक्मरानों ने भी अपने नाम के साथ शाह उपनाम को तरजीह दी। जैसे लखनऊ के नवाब वाजिद अली शाह। 
भारत में सबसे पहले गुलाम वंश के कुतुबुद्दीन ऐबक ने इस्लामी राज्य की नींव डाली उसने भी अपने नाम में शाह जोड़ा उसकी मृत्यु के बाद उसकी गद्दी पर उसका बेटा आराम शाह बैठा। आराम शाह के बाद कुतुबुद्दीन ऐबक का दामाद सुल्तान अल्तमश दिल्ली के सिंहासन पर विराजमान हुआ उसके सभी बेटों ने शाह उपनाम लगाया जैसे अल्तमश की मृत्यु के बाद उसका बेटा रुकनुद्दीन शाह बैठा फिर सुल्ताना रज़िया को मारकर उसका भाई बहराम शाह गद्दी नशीन हुआ फिर मसूद शाह और आखिर में सुल्तान नासिरुद्दीन शाह महमूद फिर बलबन ने भारत में ईरानी सभ्यता को जीवित किया। बलबन के पोते कैकुबाद को मारकर खिलजी गवर्नर फिरोज शाह तुगलक दिल्ली के सिंहासन पर बैठा। खिलजी में शाह उपनाम ही प्रचलित रहा।
उसके बाद तुगलक काल में ग्यासुद्दीन तुगलक के वंशजों में शाह उपनाम लगाया जाता रहा जैसे सुल्तान फिरोज शाह तुग़लक और महमूद शाह तुग़लक आखरी मुगल बादशाह का नाम भी बहादुर शाह जफर है।

शाह ज्यादातर सूफी-संतों का उपनाम

भारत में आए पहले सूफी संत अब्दुल्लाह शाह गाज़ी हो या फिर उनके बाद हजरत मदार शाह सभी ने शाह उवनाम लगाया और इस्लाम में दाखिल होने वाले सभी नए मुसलमानों को भी शाह सरनेम दिया। धार में राजा भोज के काल में 1000 ईस्वी में तशरीफ़ लाए शाह चंगाल ने भी शाह उपनाम लगाया।
भारत के कोने-कोने में , जंगलों में , वीरानों में , पहाड़ों और आबादियों में जहाँ-जहाँ भी नजरे जाती है किसी ना किसी अल्लाह के वली की समाधि दिखाई देती है ये सभी सूफी संत शाह है।

शाह उपनाम वाले सैयद जाति से होते हैं

हजरत मोहम्मद की बेटी फ़ातेमा का एक नाम सय्यदा भी है सय्यदा की औलादों को सैयद कहते है। बीवी फ़ातेमा के पति हजरत अली ने फ़ातेमा की मृत्यु के बाद दूसरी शादियां की उन बीवियों से उत्तपन्न वंश अल्वी कहलाता है। चूंकि फ़ातेमा और अन्य पत्नियों से पैदा हुए बच्चों के पिता हजरत अली ही है इसलिए सैयद वंश के लोग आने सरनेम में अपने बाप हजरत अली का नाम भी उपनाम की तरह लिखते है।
सैयद जाति में बैग, अमीर और शाह भी लक़ब है।

संस्कृत के सजातीय शब्द

ध्यान दें कि हिन्द-ईरानी भाषा-परिवार की बहनें होने के नाते संस्कृत और फ़ारसी में 'शाह' लिए सजातीय शब्द हैं। संस्कृत में एक क्रिया 'क्षयति' है यानि 'वह राज करता है', जिस से मिलती हुई पुरानी फ़ारसी भाषा में क्रिया से 'ख़्शायथ़ीय' शब्द बना था। यही 'ख़्शायथ़ीय' शब्द ईरान के हख़ामनी साम्राज्य के शिलालेखों में मिलता है। इसका संस्कृत सजातीय शब्द 'क्षत्र' है जिस से 'क्षत्रीय' (अर्थ: 'राज करने वाला') बना है। प्राचीन फ़ारसी में 'साम्राज्य' को 'ख़्शाथ़त्र' कहते थे, जो संस्कृत के 'क्षेत्र' के बराबर है​। आधुनिक फ़ारसी में 'ख़्शायथ़ीय' (संस्कृत सजातीय: 'क्षत्रिय') का 'शाह' और 'ख़्शाथ़त्र' (संस्कृत सजातीय: क्षेत्र) का 'शहर' बन गया है। शहर का मतलब 'साम्राज्य' से घटकर 'नगर' रह गया है हालांकि इसे कभी-कभी प्राचीन मतलब के साथ भी इस्तेमाल किया जाता है, मसलन 'ईरान शहर' का मतलब 'ईरान का साम्राज्य/राष्ट्र' है। 'ख़्शाथ़त्र' के उच्चारण में बिंदु-वाले 'ख़' के उच्चारण पर और बिंदु-वाले 'थ़' के उच्चारण पर ध्यान दें क्योंकि वे बिंदु-रहित 'ख' और बिंदु-रहित 'थ' से ज़रा भिन्न हैं।

शहंशाह

भारत में ऐसे सम्राज या महाराजा को 'महाराजाधिराज' बुलाया जाता था जिसके अधीन बहुत से राज्यों के राजा हों। उसी तरह फ़ारसी में 'शाहों के शाह' को 'शहनशाह' (شاهنشاه‎) कहते हैं। हख़ामनी साम्राज्य की पुरानी फ़ारसी भाषा में इसके बराबरी की उपाधि 'ख़्शायथ़ीय ख़्शायथ़ीयनम' थी (जिसकी संस्कृत बराबरी 'क्षत्रीय क्षत्रीयनम' होती) जो बीस्तून के अभिलेखों में देखी गई है।

शहज़ादा और शहज़ादी

फ़ारसी का 'ज़ादा' (زاده‎) शब्द 'पुत्र' या 'कुमार' का और 'ज़ादी' (زادی‎) शब्द 'पुत्री' या 'कुमारी' का अर्थ रखते हैं। 'शहज़ादा' का अर्थ 'राजकुमार' और 'शहज़ादी' का अर्थ 'राजकुमारी' होता है। ध्यान दें कि 'ज़ादा' का भी एक संस्कृत सजातीय शब्द है। 'फ़लाँ-ज़ादा' का मतलब है 'फ़लाँ द्वारा पैदा किया हुआ', मसलन 'अमीरज़ादा', 'रायज़ादा', 'रईसज़ादा', 'शहज़ादा', इत्यादि। संस्कृत में इसकी बराबारी का शब्द 'जात' या 'जाता' और हिन्दी में 'जाया' है, जैसा कि 'नवजात' जैसे शब्दों में देखा जाता है। हिन्दी में 'शहज़ादा' को 'शाह का जाया' कहा जाएगा और अगर सख़्त संस्कृत नज़रिए से देखा जाए तो 'शहज़ादा' संस्कृत के 'क्षत्रियजात' का सजातीय है।

शाहबानू और शाहदोख़्त

फ़ारसी में 'बानू' (بانو‎) शब्द का मतलब 'महिला' है और 'शाहबानू' (شهبانو‎) का मतलब 'राजसी महिला' है, जो कि नाम भारतीय उपमहाद्वीप में बहुत महिलाओं का होता है। इसी तरह ईरान, ताजिकिस्तान और अफ़्ग़ानिस्तान में एक नाम 'शाहदोख़्त' (شاهدخت‎) मिलता है जो भारत और पाकिस्तान में प्रचलित नहीं है। इसका अर्थ 'शाह की बेटी' होता है। इसमें 'दोख़्त' फ़ारसी के 'दोख़्तर' (अर्थ: बेटी) शब्द का संक्षिप्त रूप है - ध्यान दें कि इस का भी एक क़रीबी संस्कृत सजातीय शब्द 'दुहितृ' है (हिन्दी में 'दुहिता'), जिसका भी वही 'बेटी' वाला अर्थ है।